b'\n_START_ARTICLE_\nWilliam Powell Lear\n_START_SECTION_\n\xc3\x8ent\xc3\xa2lnirea cu Regele Mihai\n_START_PARAGRAPH_\n\xc3\x8en perioada 1956-1958, regele Mihai I al Rom\xc3\xa2niei a lucrat ca pilot de \xc3\xaencercare pentru filiala elve\xc8\x9bian\xc4\x83 a companiei lui Lear. Regele de\xc8\x9binea brevetul de pilot din 1943 (d\xc3\xa2nd curs pasiunii sale pentru avia\xc8\x9bie, ob\xc8\x9binuse brevetul \xc3\xaen urma lec\xc8\x9biilor luate cu comandorul Traian Udriski) dar, pentru a putea pilota pentru o companie american\xc4\x83, a urmat un curs de specializare cu durata de 6 luni la Santa Monica, \xc3\xaen SUA._NEWLINE_Dup\xc4\x83 \xc3\xaencetarea scurtei colabor\xc4\x83ri cu Lear, MS Regele Mihai a devenit unul dintre ac\xc8\x9bionarii companiei Metravel.'